Daar word beraam dat 150 000 kinders wat jaarliks in Suid-Afrika gebore word, deur 'n beduidende geboortedefek of genetiese afwyking geaffekteer word teen die tyd dat hulle vyf jaar oud is.
Die Wes-Kaap fokus ook hierop (met die uitsondering van albinisme, wat 'n lae voorkoms het), terwyl FAS die hoogste prioriteit het.
Die diens beoog om te verhoed dat kinders met hierdie toestande gebore word deur betyds gepaste genetiese voorligting aan hoërisiko-individue en/of pare te gee. Ten einde dit te kan doen, moet hierdie individue eers geïdentifiseer word. Hulle kan geïdentifiseer word via die bestaande dienste by die klinieke van waar hulle na die gespesialiseerde genetiese dienste wat via uitreikprogramme in plattelandse gebiede en deur tersiêre sentrums in Kaapstad aangebied word, verwys sal word.
Enigeen wat geaffekteer is of wat 'n familielid het wat geaffekteer is, of wat bekommerd is oor moontlike genetiese defekte, kan by 'n primêregesondheidsorgkliniek aanmeld waarvandaan hulle verder verwys sal word.
Onbekende staatstaal of akroniem Kyk in die WOORDELYS?